ओसामा का मकान बनाने वाला ठेकेदार गिरफ्तार  
ऐबटाबाद के जिस बंगले में अलकायदा प्रमुख ओसामा बिन लादेन को मारा गया, उसे बनाने वाले ठेकेदार को गिरफ्तार कर लिया गया है।
ऐबटाबाद के जिस बंगले में अलकायदा प्रमुख ओसामा बिन लादेन को मारा गया, उसे बनाने वाले ठेकेदार को गिरफ्तार कर लिया गया है। एक ऑनलाइन समाचार एजेंसी के मुताबिक खुफिया अधिकारियों ने गुल मुहम्मद उर्फ मादा को गिरफ्तार कर लिया है। उसकी उम्र 45-50 वर्ष है। एक टीवी चैनल के मुताबिक यह परिसर 2003 में बनाया गया था और 2005 में इसका फिर से विकास किया गया था। अमेरिकी कमांडो दस्ते ने हेलीकॉप्टर के सहयोग से किए गए हमले में ओसामा बिन लादेन को इस बंगले में दो मई को तड़के मार गिराया।